
DĖL PIRKIMO DOKUMENTŲ PATIKSLINIMO BEI PASIŪLYMŲ PATEIKIMO TERMINO NUKĖLIMO

2026 m. birželio 18 d. Infrastruktūros valdymo agentūra Centrinėje viešųjų pirkimų informacinėje sistemoje (toliau – CVP IS) paskelbė Gamybos, pramonės paskirties pastato Lakūnų g. 3, Šiauliuose, paprastojo remonto ir kitos paskirties inžinerinių statinių statybos darbų (Nr. 8445926) atvirą (supaprastintą) konkursą, kuris vykdomas CVP IS priemonėmis, pasiekiamomis adresu https://viesiejipirkimai.lt/.
Komisija gavusi Viešųjų pirkimų tarnybos pastabas bei vadovaudamasi bendrųjų pirkimo sąlygų 5.2. punktu, tikslina Pirkimo sąlygas taip:
1. Patikslinamas Pirkimo sąlygų 3 priedo „Tiekėjų pašalinimo pagrindai“ 1 punktas ir išdėstomas taip:
„Su pasiūlymu teikiamas tik EBVPD. Perkančioji organizacija su pasiūlymu nereikalauja pateikti lentelėje nurodytų pašalinimo pagrindų nebuvimą įrodančių dokumentų. Pažymų, patvirtinančių tiekėjo pašalinimo pagrindų nebuvimą, perkančioji organizacija gali reikalauti iš tiekėjų tik turėdama pagrįstų abejonių dėl šių tiekėjų patikimumo.“

2. Panaikinamas Pirkimo sąlygų 3 priedo „Tiekėjų pašalinimo pagrindai“ 61 punktas.

3. Patikslinamas Pirkimo sąlygų 7 priedo „Pasiūlymų vertinimo kriterijai ir sąlygos“ 2 punkte G2 kriterijaus formulės tekstas ir išdėstomas taip:
„G2, tai piniginė vertė eurais, kurią perkančioji organizacija suteikia už papildomą orinių šildytuvų (dujinių) garantiją, viršijančią minimalų teisės aktais nustatytą 2 metų garantinį terminą.
Perkančioji organizacija papildomą orinių šildytuvų (dujinių) garantiją vertina metais.
Perkančioji organizacija nustato maksimalią 5 (penkių) metų garantijos ribą, įskaitant minimalų teisės aktais nustatytą 2 (dviejų) metų privalomos garantijos terminą.
G2 – 0,00 eurų, jei tiekėjas nesiūlo papildomos garantijos trukmės.
G2 – 3 400,00 eurų, jei tiekėjas siūlo 1 metų papildomą garantijos trukmę (3-ti garantijos metai).
G2 – 6 800,00 eurų, jei tiekėjas siūlo 2 metų papildomą garantijos trukmę (4-ti garantijos metai).
G2 – 10 200,00 eurų, jei tiekėjas siūlo 3 metų papildomą garantijos trukmę (5-ti garantijos metai).“

Informuojame, kad, atsižvelgiant į pakartotinai gautas Viešųjų pirkimų tarnybos rekomendacijas bei į tai, kad patikslinamos Pirkimo sąlygos, pasiūlymų pateikimo terminas pratęsiamas iki 2026-07-13 10 val. 00 min.

PRIDEDAMI. Atviro konkurso specialiųjų sąlygų versija Nr. 2 (2026-07-07).

